Hej 3m,

Det bliver et arbejd-selv modul i dansk i dag, da jeg skal tage imod 1g-hold 4 på havnen, når de kommer ind efter sejlads. Det handler stadig om systemdigtning.

I skal lave to ting: Dels skal I lave en kreativ skriveøvelse og dels skal I lytte til en podcast.

1. Skriveøvelsen Skriv a la Perec: I skal hver især skrive to tekster af ca. 500 anslag. I den ene må I udelukkende benytte ord med vokalen ’e’, den hyppigste i det danske sprog. I den anden tekst må I under ingen omstændigheder benytte ord, hvori vokalen ’e’. indgår. Skriv f.eks. om en særlig naturoplevelse, en ferie- eller barndomsoplevelse.

Den franske forfatter Georges Perec skrev hele romaner med og uden ’e’, i bøgerne Les Revenentes og La Disparation. I kan læse om Georges Perec her: <https://www.information.dk/kultur/2022/04/georges-perec-legede-frem-vigtigste-livet-store-litteraturen>

**Jeres resultater skal afleveres i lectio ved modulets slutning.** Undgå Chatgpt, for det er er selve processen, der er sjov. Hvis I alligevel prøver chatgpt til sidst, sæt dens tekst ind ved siden af, i dokumentet.

1. Lyt til podcasten Poesibogens episode med interview med Rasmus Nikolajsen, gerne under en gåtur i naturen, gerne sammen. I behøver kun at lytte til de første 25 minutter, hvor han taler om baggrunden for sine systemer, men får måske lyst til at øre resten senere. I kan finde podcasten her: <https://omny.fm/shows/poesibogen/rasmus-nikolajsen-tilbage-til-unaturen?in_playlist=podcast>